**รายงานการประชุมสภาเทศบาลตำบลถ้ำใหญ่**

**สมัยสามัญ สมัยที่ 1/2560**

**วันพฤหัสบดีที่ 2 เดือน มีนาคม พ.ศ. ๒๕60**

**เวลา 10.00 น.**

 **ณ ห้องประชุมโรงพยาบาลส่งเสริมสุขภาพตำบลบ้านไสใหญ่**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินทร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| 5. | นายสนั่น | คชนูด | สมาชิกสภาเทศบาล เขต ๑ | - |  |
| 6. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| 7. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายเกียรติศักดิ์ | ศรีสุวรรณ | สมาชิกสภาเทศบาล เขต ๒ | เกียรติศักดิ์ | ศรีสุวรรณ |
| 10. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| ๑1. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 12. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้เข้าร่วมประชุม**

 ๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

 2. นายสวงค์ เกิดบัวทอง รองนายกเทศมนตรี สวงค์ เกิดบัวทอง

 3. นายเมธา รอดจันทร์ รองนายกเทศมนตรี เมธา รอดจันทร์

 4. นายกิตติ กลิ่นพงศ์ ที่ปรึกษานายกเทศมนตรี -

 5. นายศราวุธ หมื่นพัน เลขานุการนายกเทศมนตรี -

 6. นายกัญจน์พงศ์ ศรีปรางค์ ปลัดเทศบาล -

 7. นายวัชรินทร์ จงจิตร รองปลัดเทศบาล วัชรินทร์ จงจิตร

 8. นางขนิษฐา รังสิมันตุชาติ หัวหน้าสำนักปลัด ขนิษฐา รังสิมันตุชาติ

 9. นางนัยน์ปพร สิริชยานนท์ ผอ.กองคลัง -

 10. ว่าที่ ร.ต.จรวย โมสิโก ผอ.กองช่าง จรวย โมสิโก

 11. นายศราวุธ สายสิงห์ ผอ.กองสาธารณสุข ศราวุธ สายสิงห์

 12. นายโชคดี ท้าวสาย ผอ.กองการศึกษา โชคดี ท้าวสาย

 13. นางกฤษดาภรณ์ วิบูลย์กาญจน์ หัวหน้าฝ่ายธุรการ กฤษดาภรณ์ วิบูลย์กาญจน์

 14. นางสาวจินตนา กุศลสุข นักจัดการงานทั่วไป จินตนา กุศลสุข

**เริ่มประชุมเวลา 10.00 น.**

 เมื่อที่ประชุมพร้อม ประธานสภาฯ ได้จุดธูปเทียนบูชาพระรัตนตรัย และได้กล่าวเปิดประชุม แล้วดำเนินการตามระเบียบวาระดังต่อไปนี้

**นายปรีชา ศรีรินทร์** สวัสดีท่านสมาชิกสภาเทศบาลตำบลถ้ำใหญ่ คณะผู้บริหาร และเจ้าหน้าที่

**ประธานสภา** เทศบาลทุกท่าน วันนี้เป็นการประชุมสภาเทศบาลตำบลถ้ำใหญ่ สมัยสามัญ สมัยที่ 1 ประจำปี 2560

**ระเบียบวาระที่ 1** **เรื่องประธานแจ้งให้ที่ประชุมทราบ**

**นายปรีชา ศรีรินทร์** สำหรับระเบียบวาระที่ 1 เรื่องประธานแจ้งให้ที่ประชุมทราบ ในวันนี้

**ประธานสภาเทศบาล** ไม่มีนะครับ

**ระเบียบวาระที่ ๒ เรื่องรับรองรายงานการประชุมสภาเทศบาลตำบลถ้ำใหญ่ สมัยวิสามัญ สมัยที่ ๑/2560 เมื่อวันอังคารที่ 31 เดือน มีนาคม พ.ศ. 2560**

**นายปรีชา ศรีรินทร์** ทุกท่านคงได้อ่านรายละเอียดรายงานการประชุมสภาเทศบาลตำบลถ้ำใหญ่

**ประธานสภาเทศบาล** สมัยวิสามัญ สมัยที่ 1/1560 ซึ่งได้ส่งไปพร้อมกับหนังสือเชิญประชุมแล้วนะครับ ไม่ทราบว่ามีสมาชิกท่านใดเห็นว่าจะแก้ไขบันทึกรายงานการประชุมบ้างเชิญครับ ถ้าไม่มีถือว่าสมาชิกทุกท่านให้การรับรองรายงานการประชุมนะครับ

**ระเบียบวาระที่ 3 เรื่องกระทู้ถาม**

**นายปรีชา ศรีรินทร์** ระเบียบวาระที่ 3 เรื่องกระทู้ถาม ซึ่งปรากฏว่าไม่มีสมาชิกท่านใดยื่น

**ประธานสภา**เทศบาล กระทู้ถามในการประชุมครั้งนี้

**ระเบียบวาระที่ 4 เรื่องแจ้งเพื่อทราบ**

 **4.1 รายงานผลการปฏิบัติงานการใช้จ่ายประจำปีงบประมาณ พ.ศ. 2559 ตามนโยบายที่ได้แถลงไว้ต่อสภาเทศบาลตำบลถ้ำใหญ่**

**นายปรีชา ศรีรินทร์** เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 4 เรื่องแจ้งเพื่อทราบ 4.1 รายงานผลการปฏิบัติงานการใช้จ่ายประจำปีงบประมาณ พ.ศ. 2559 ตามนโยบาลที่ได้แถลงไว้ต่อสภาเทศบาลตำบลถ้ำใหญ่

 **หลักการ**

ตามที่ข้าพเจ้า นายอนุวัตร นาคฤทธิ์ นายกเทศมนตรีตำบลถ้ำใหญ่ ได้แถลงนโยบายในการบริหารราชการเพื่อพัฒนาเทศบาลตำบลถ้ำใหญ่ ต่อสภาเทศบาลตำบลถ้ำใหญ่ เมื่อวันที่ 26 เดือน มีนาคม พ.ศ. 2555 ประกอบด้วยนโยบาย 7 ด้าน นั้น

ข้าพเจ้า ขอรายงานผลการปฏิบัติงานการใช้จ่ายงบประมาณประจำปีงบประมาณ พ.ศ. 2559 เพื่อให้เป็นไปตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ. 2552 มาตรา 48 ทศ วรรค 5 และวรรค 6 ได้กำหนดให้นายกเทศมนตรีรายงานผล การปฏิบัติงานตามนโยบายของนายกเทศมนตรีที่ได้แถลงไว้ต่อสภาเทศบาลเป็นประจำทุกปี บัดนี้ สิ้นสุดปีงบประมาณ 2559 จึงขอรายงานผลการปฏิบัติงานตามนโยบาย ตั้งแต่วันที่ 1 ตุลาคม 2558 ถึงวันที่ 30 กันยายน 2559 ซึ่งได้เสนอแบบรายงานดังกล่าวมาด้วยแล้ว

 **เหตุผล**

พระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ. 2552 มาตรา 48 ทศ วรรค 5 และวรรค 6 ได้กำหนดให้นายกเทศมนตรีรายงานผลการปฏิบัติงานตามนโยบายของนายกเทศมนตรี ที่ได้แถลงไว้ต่อสภาเทศบาลเป็นประจำทุกปี

จึงเห็นควร นำเสนอรายงานผลการปฏิบัติงานการใช้จ่ายงบประมาณประจำปีงบประมาณ พ.ศ. 2559 ตามนโยบายที่ได้แถลงไว้ ต่อสภาเทศบาลตำบลถ้ำใหญ่ ต่อที่ประชุมสภาเทศบาลตำบลถ้ำใหญ่ เพื่อทราบต่อไป

**นายปรีชา ศรีรินทร์** ตามที่ท่านผู้บริหารได้รายงานผลการปฏิบัติงานการใช้จ่ายประจำปีงบประมาณ

**ประธานสภา** พ.ศ. 2559 ตามนโยบายที่ได้แถลงไว้ต่อสภาเทศบาลตำบลถ้ำใหญ่ มีสมาชิกท่านใดจะสอบถามเพิ่มเติมบ้างไม่ครับ ไม่มีนะครับ

 **4.2 รายงานการติดตามและประเมินผลการดำเนินการดำเนินงาน ตามแผนพัฒนาสามปี (พ.ศ. 2559 – 2561) ประจำปีงบประมาณ พ.ศ. 2559**

**นายปรีชา ศรีรินทร์** เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 4 เรื่องแจ้งเพื่อทราบ 4.2 รายงานการติดตามและประเมินผลการดำเนินการดำเนินงาน ตามแผนพัฒนาสามปี (พ.ศ. 2559 – 2561) ประจำปีงบประมาณ พ.ศ. 2559

 **หลักการ**

ตามที่เทศบาลตำบลถ้ำใหญ่ได้ประกาศใช้แผนพัฒนาสามปี (พ.ศ. 2559 – 2561) และแผนการดำเนินงานประจำปีงบประมาณ พ.ศ. 2559 ไปแล้วนั้น

เพื่อให้การดำเนินการเป็นไปด้วยความถูกต้องตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชน ในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

 **เหตุผล**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (5)

จึงเห็นควร นำเสนอรายงานการติดตามและประเมินผลการดำเนินงาน ประจำปีงบประมาณ พ.ศ. 2559 ต่อที่ประชุมสภาเทศบาลตำบลถ้ำใหญ่เพื่อทราบต่อไป

**นายปรีชา ศรีรินทร์** ตามที่ท่านผู้บริหารได้รายงานการติดตามและประเมินผลการดำเนินการ

**ประธานสภา** ดำเนินงาน ตามแผนพัฒนาสามปี (พ.ศ. 2559 – 2561) ประจำปีงบประมาณ พ.ศ. 2559 มีสมาชิกท่านใดจะสอบถามเพิ่มเติมบ้างไม่ครับ ไม่มีนะครับ

**ระเบียบวาระที่ 5 เรื่องเพื่อพิจารณา**

**5.1 ญัตติ การกำหนดสมัยประชุมสามัญประจำปี พ.ศ. 2560 และการกำหนดสมัยประชุมสามัญสมัยแรกของปีถัดไป**

**นายปรีชา ศรีรินทร์** การกำหนดสมัยประชุมสามัญประจำปี พ.ศ. 2560 และการกำหนดสมัย

**ประธานสภาเทศบาล** ประชุมสามัญสมัยแรกของปีถัดไปเชิญท่านสมาชิกเสนอครับ

**นายเพลินจิต อินทร์แก้ว** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร และ

**เลขานุการสภาเทศบาล** เจ้าหน้าที่ทุกท่าน ผมนายเพลินจิต อินทร์แก้ว ในฐานะสมาชิกสภาเทศบาลเขต 2 ในระเบียบวาระที่ 5 เรื่องเพื่อพิจารณา 5.1 ญัตติการกำหนดสมัยประชุมสามัญสมัยแรกของปีถัดไป ผมขอเสนอสมัยประชุมสามัญประจำปี พ.ศ. 2560 ดังนี้

 สมัยสามัญ สมัยที่ 2 วันที่ 1 – 30 มิถุนายน 2560

 สมัยสามัญ สมัยที่ 3 วันที่ 1 – 30 สิงหาคม 2560

 สมัยสามัญ สมัยที่ 4 วันที่ 1 – 30 พฤศจิกายน 2560

 และการประชุมสมัยสามัญสมัยแรกของปี พ.ศ. 2561 วันที่ 1 กุมภาพันธ์ – 2 มีนาคม 2561

**นายปรีชา ศรีรินทร์** สมาชิกท่านใดจะเสนอเป็นอย่างอื่น ขอเชิญครับ ถ้าไม่มี ผมขอมติที่ประชุม

**ประธานสภาเทศบาล** สมาชิกท่านใดเห็นด้วยตามที่ท่านเพลินจิต อินทร์แก้ว เสนอ คือ

 สมัยสามัญ สมัยที่ 2 วันที่ 1 – 30 มิถุนายน 2560

 สมัยสามัญ สมัยที่ 3 วันที่ 1 – 30 สิงหาคม 2560

 สมัยสามัญ สมัยที่ 4 วันที่ 1 – 30 พฤศจิกายน 2560

 และการประชุมสมัยสามัญสมัยแรกของปี พ.ศ. 2561 วันที่ 1 กุมภาพันธ์ – 2 มีนาคม 2561 กรุณายกมือครับ

**มติที่ประชุม มีมติเห็นชอบจำนวน 10 เสียง งดออกเสียง 1 คน**

**5.2 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (สำนักปลัด)**

**นายปรีชา ศรีรินทร์** ระเบียบวาระที่ 5 เรื่องเพื่อพิจารณา 5.2 เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรี ผมขออนุญาตประธานสภาให้ นายสวงค์ เกิดบัวทอง รองนายกเทศมนตรี เป็นผู้เสนอญัตติ 5.2 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (สำนักปลัด) ครับ

**นายปรีชา ศรีรินทร์** อนุญาตครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ในระเบียบวาระที่ 5 เรื่องเพื่อพิจารณา ผมขอเสนอญัตติ 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการขออนุมัติโอนเพิ่ม (ตั้งจ่ายรายการใหม่)

**1) โอนเพิ่ม (ตั้งจ่ายรายการใหม่ เพื่อจัดซื้อเก้าอี้สำหรับพนักงานเทศบาล ระดับชำนาญการ)**

 **หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น เทศบาลตำบลถ้ำใหญ่ ขอโอนเงินงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 ตั้งจ่ายเป็นรายการใหม่

**โอนเพิ่ม (ตั้งจ่ายรายการใหม่)**

**สำนักปลัดเทศบาล**

**แผนงาน** บริหารงานทั่วไป

**งาน** บริหารทั่วไป

**งบลงทุน**

**หมวด** ค่าครุภัณฑ์

**ประเภท ครุภัณฑ์สำนักงาน (เพื่อจัดซื้อเก้าอี้สำหรับพนักงานเทศบาล ระดับชำนาญการ จำนวน 1 ตัว) ตั้งจ่ายรายการใหม่**

**โอนเพิ่ม** 5,500.-บาท

**คงเหลืองบประมาณหลังโอน** 5,500.-บาท

**โอนลด**

**สำนักงานปลัด**

**แผนงาน** บริหารงานทั่วไป

**งาน** บริหารทั่วไป

**งบบุคลากร**

**หมวด** เงินเดือน (ฝ่ายประจำ)

**ประเภท** ค่าตอบแทนพนักงานจ้าง หน้า 2/43

**งบประมาณตั้งไว้ 1,890,000.- บาท**

**งบประมาณคงเหลือก่อนโอน 1,439,418.07 บาท**

**โอนลดครั้งนี้**  5,500.-บาท

**คงเหลืองบประมาณหลังโอน** **1,433,918.07** บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายปรีชา ศรีรินทร์** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน (เพื่อจัดซื้อเก้าอี้สำหรับพนักงานเทศบาล ระดับชำนาญการ จำนวน 1 ตัว)จำนวน 5,500.-บาท ซึ่งโอนลดมาจากงานบริหารทั่วไป หมวดเงินเดือน (ฝ่ายประจำ) ประเภทค่าตอบแทนพนักงานจ้าง งบประมาณตั้งไว้ 1,890,000.-บาท งบประมาณคงเหลือก่อนโอน **1,439,418.07 บาท** โอนลดครั้งนี้ 5,500.-บาท งบประมาณคงเหลือหลังโอน **1,433,918.07 บาท** นั้น มีสมาชิกสภาเทศบาลท่านใดมีข้อสงสัยต้องการคำชี้แจงหรือจะอภิปรายเพิ่มเติมบ้างเชิญครับ ถ้าไม่มีผมขอมติที่ประชุมนะครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อเก้าอี้สำหรับพนักงานเทศบาล ระดับชำนาญการ กรุณายกมือครับ

**มติที่ประชุม มีมติเห็นชอบจำนวน 10 เสียง งดออกเสียง 1 คน**

**2) โอนเพิ่ม (ตั้งจ่ายรายการใหม่) เพื่อจัดซื้อโต๊ะหมู่บูชา ชนิดหมู่เก้า**

**นายปรีชา ศรีรินทร์** เชิญนายกเสนอญัตติครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ในระเบียบวาระที่ 5 เรื่องเพื่อพิจารณา ผมขอเสนอญัตติ 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการขออนุมัติโอนเพิ่ม (ตั้งจ่ายรายการใหม่) เพื่อจัดซื้อโต๊ะหมู่บูชา ชนิดหมู่เก้า

 **หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น เทศบาลตำบลถ้ำใหญ่ ขอโอนเงินงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 ตั้งจ่ายเป็นรายการใหม่

**โอนเพิ่ม (ตั้งจ่ายรายการใหม่)**

**สำนักปลัดเทศบาล**

**แผนงาน** บริหารงานทั่วไป

**งาน** บริหารทั่วไป

**งบลงทุน**

**หมวด** ค่าครุภัณฑ์

**ประเภท ครุภัณฑ์สำนักงาน (เพื่อจัดซื้อโต๊ะหมู่บูชา ชนิดหมู่เก้า จำนวน 1 ชุด) ตั้งจ่ายรายการใหม่**

**โอนเพิ่ม** 5,000.-บาท

**คงเหลืองบประมาณหลังโอน** 5,000.-บาท

**โอนลด**

**สำนักงานปลัด**

**แผนงาน** บริหารงานทั่วไป

**งาน** บริหารทั่วไป

**งบบุคลากร**

**หมวด** เงินเดือน (ฝ่ายประจำ)

**ประเภท** ค่าตอบแทนพนักงานจ้าง หน้า 2/43

**งบประมาณตั้งไว้ 1,890,000.- บาท**

**งบประมาณคงเหลือก่อนโอน 1,433,918.07 บาท**

**โอนลดครั้งนี้**  5,000.-บาท

**คงเหลืองบประมาณหลังโอน** **1,428,918.07** บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายปรีชา ศรีรินทร์** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน (เพื่อจัดซื้อโต๊ะหมู่บูชา ชนิดหมู่เก้า จำนวน 1 ชุด) จำนวน 5,000.-บาท ซึ่งโอนลดมาจากงานบริหารทั่วไป หมวดเงินเดือน (ฝ่ายประจำ) ประเภทค่าตอบแทนพนักงานจ้าง หน้า 2/43 งบประมาณตั้งไว้ 1,890,000.-บาท งบประมาณคงเหลือก่อนโอน **1,433,918.07 บาท** โอนลดครั้งนี้ 5,000.-บาท งบประมาณคงเหลือหลังโอน **1,428,918.07 บาท** นั้น มีสมาชิกสภาเทศบาลท่านใดมีข้อสงสัยต้องการคำชี้แจงหรือจะอภิปรายเพิ่มเติมบ้างเชิญครับ ถ้าไม่มีผมขอมติที่ประชุมครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อโต๊ะหมู่บูชา ชนิดหมู่เก้า จำนวน 1 ชุด กรุณายกมือครับ

**มติที่ประชุม มีมติเห็นชอบจำนวน 10 เสียง งดออกเสียง 1 คน**

**5.3 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (กองการศึกษา)**

**นายปรีชา ศรีรินทร์** ระเบียบวาระที่ 5 เรื่องเพื่อพิจารณา 5.3 เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรี ผมขออนุญาตประธานสภาให้ นายสวงค์ เกิดบัวทอง รองนายกเทศมนตรี เป็นผู้เสนอญัตติ 5.3 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (กองการศึกษา) ครับ

**นายปรีชา ศรีรินทร์** อนุญาตครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรี ในระเบียบวาระที่ 5 เรื่องเพื่อพิจารณา ผมขอเสนอญัตติ 5.3 ขอความเห็นชอบขออนุมัติโอนงบประมาณรายจ่ายประจำปี งบประมาณ พ.ศ. 2560 (ตั้งจ่ายรายการใหม่) กองการศึกษา

 **หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น กองการศึกษาเทศบาลตำบล ถ้ำใหญ่ ขอโอนเงินงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 ตั้งจ่ายเป็นรายการใหม่ จำนวน 1 รายการ

**โอนเพิ่ม (ตั้งจ่ายรายการใหม่)**

**กองการศึกษา**

**แผนงาน** การศึกษา

**งาน** บริหารทั่วไปเกี่ยวกับการศึกษา

**งบลงทุน**

**หมวด** ค่าครุภัณฑ์

**ประเภท ครุภัณฑ์สำนักงาน (เพื่อจ่ายเป็นค่าจัดซื้อเก้าอี้นักบริหารการศึกษา จำนวน 2 ตัว) ตั้งจ่ายรายการใหม่**

**โอนเพิ่ม** 9,000.-บาท

**คงเหลืองบประมาณหลังโอน** 9,000.-บาท

**โอนลด**

**กองการศึกษา**

1. **แผนงาน** การศึกษา

**งาน** บริหารทั่วไปเกี่ยวกับการศึกษา

**งบดำเนินงาน**

**หมวด** ค่าใช้สอย

**ประเภท** รายจ่ายเพื่อให้ได้มาซึ่งบริการ หน้า 19/43

**งบประมาณตั้งไว้ 550,000.- บาท**

**งบประมาณคงเหลือก่อนโอน 544,400.- บาท**

**โอนลดครั้งนี้**  3,500.-บาท

**คงเหลืองบประมาณหลังโอน** **540,900.-** บาท

1. **แผนงาน** การศึกษา

**งาน** บริหารทั่วไปเกี่ยวกับการศึกษา

**งบลงทุน**

**หมวด** ค่าครุภัณฑ์

**ประเภท** ครุภัณฑ์สำนักงาน (เก้าอี้ทำงาน จำนวน 1 ตัว) หน้า 20/43

**งบประมาณตั้งไว้ 5,500.- บาท**

**งบประมาณคงเหลือก่อนโอน 5,500.- บาท**

**โอนลดครั้งนี้**  5,500.-บาท

**คงเหลืองบประมาณหลังโอน** **0.-** บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายปรีชา ศรีรินทร์** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน เพื่อจัดซื้อเก้าอี้นักบริหารการศึกษา จำนวน 2 ตัว จำนวน 9,000.-บาท ซึ่งโอนลดมาจาก

1) แผนงานการศึกษา งานบริหารทั่วไปเกี่ยวกับการศึกษา หน้า 19/43 งบดำเนินงาน หมวดค่าใช้สอย ประเภทรายจ่ายเพื่อให้ได้มาซึ่งบริการ งบประมาณตั้งไว้ 550,000.-บาท งบประมาณคงเหลือก่อนโอน **544,400.-บาท** โอนลดครั้งนี้ 3,500.-บาท งบประมาณคงเหลือหลังโอน **540,900.-บาท**

2) แผนงานการศึกษา งานบริหารทั่วไปเกี่ยวกับการศึกษา หน้า 20/43 งบลงทุน หมวดค่าครุภัณฑ์ ประเภทครุภัณฑ์สำนักงาน (เก้าอี้ทำงาน จำนวน 1 ตัว) งบประมาณตั้งไว้ 5,500.-บาท งบประมาณคงเหลือก่อนโอน **5,500.-บาท** โอนลดครั้งนี้ 5,500.-บาท งบประมาณคงเหลือหลังโอน **0.-บาท**

มีสมาชิกสภาเทศบาลท่านใดมีข้อสงสัยต้องการคำชี้แจงหรือจะอภิปรายเพิ่มเติมบ้างเชิญครับ ถ้าไม่มีผมขอมติที่ประชุมครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อเก้าอี้นักบริหารการศึกษา จำนวน 2 ตัว กรุณายกมือครับ

**มติที่ประชุม มีมติเห็นชอบจำนวน 10 เสียง งดออกเสียง 1 คน**

**พัก 10 นาที เริ่มประชุมเวลา 11.20 น.**

**5.4 ญัตติขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560**

**นายปรีชา ศรีรินทร์** เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี 5.4 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 ผมขออนุญาตประธานสภาให้ผู้อำนวยการกองสาธารณสุขเสนอเกี่ยวกับรายละเอียดครับ

**นายปรีชา ศรีรินทร์** อนุญาต เชิญครับ

**ประธานสภา**

**นายศราวุธ สายสิงห์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**ผอ.กองสาธารณสุข** และเจ้าหน้าที่เทศบาลทุกท่าน ผม นายศราวุธ สายสิงห์ ผู้อำนวยการกองสาธารณสุข 5.4 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560

 **หลักการ**

ตามพระราชบัญญัติการสาธารณสุข พ.ศ. 2535 ได้กำหนดให้อำนาจแก่ราชการส่วนท้องถิ่นในการตราข้อกำหนดของท้องถิ่น เรื่อง สุขลักษณะของกิจการที่ต้องควบคุมกำกับดูแลกิจการดังกล่าวให้ปฏิบัติหรือดำเนินกิจการเป็นไปตามวัตถุประสงค์ ไม่ก่อให้เกิดปัญหาด้านสาธารณสุขและสิ่งแวดล้อม หรืออาจเป็นอันตรายต่อสุขภาพ

**เหตุผล**

เพื่อควบคุมการจำหน่ายสินค้าในที่หรือทางสาธารณะในเขตเทศบาลตำบลถ้ำใหญ่ให้เป็นไปตามความในมาตรา 41 มาตรา 42 มาตรา 43 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ. 2496 และแก้ไขเพิ่มเติมถึง (ฉบับที่ 13) พ.ศ. 2552 และมาตรา 20 แห่งพระราชบัญญัติการสาธารณสุข พ.ศ. 2535 แก้ไขเพิ่มเติม (ฉบับที่ 2) พ.ศ. 2550 เทศบาลตำบลถ้ำใหญ่โดยความเห็นชอบของสภาเทศบาลตำบลถ้ำใหญ่ และโดยอนุมัติของผู้ว่าราชการจังหวัดนครศรีธรรมราช

ดังนั้น การจำหน่ายสินค้าในที่หรือทางสาธารณะเป็นไปด้วยความเรียบร้อย สะอาด ถูกสุขอนามัย ประชาชนได้อุปโภคบริโภคสินค้า บริการ ได้อย่างมีความปลอดภัยถูกสุขลีกษณะ เรื่อง การจำหน่ายสินค้า จึงตรา เทศบัญญัตินี้บังคับใช้ในเทศบาลตำบลถ้ำใหญ่

คณะกรรมการได้ร่วมกันพิจารณาร่างเทศบัญญัติเทศบาลตำบล ถ้ำใหญ่ เรื่อง การจำหน่ายสินค้าในที่หรือทางสาธารณะ พ.ศ. 2560 เสร็จเรียบร้อยแล้ว จึงเสนอญัตติต่อสภาเทศบาลตำบลถ้ำใหญ่เพื่อขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง การจำหน่ายสินค้า ในพื้นที่หรือทางสาธารณะ พ.ศ. 2560

**นายปรีชา ศรีรินทร์** ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

**ประธานสภา** พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมติให้พิจารณาสามวาระรวดเดียวก็ได้

ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติการเสนอญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ คือ 1. ชั้นรับหลักการ 2. ชั้นแปรญัตติ 3. ชั้นเห็นชอบใครมีความคิดเห็นอย่างไรเสนอได้ครับ เชิญครับ

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี ขอเสนอให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 เป็นสามวาระรวดเดียวครับ

**นายปรีชา ศรีรินทร์** ตามที่ท่าน อนุวัติ นาคฤทธิ์ นายกเทศมนตรี ได้เสนอให้มีการพิจารณาร่าง

**ประธานสภา** เทศบัญญัติสามวาระรวดเดียว ใครมีความคิดเห็นเป็นอย่างอื่นเชิญครับ ถ้าไม่มีผมขอมติความเห็นชอบนะครับ ใครมีมติเห็นชอบให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 สามวาระรวดเดียวกรุณายกมือครับ

**มติที่ประชุมสภา สมาชิกมีมติเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** ตามที่ท่านนายกฯ ได้เสนอญัตติ 5.4 ขอรับความเห็นชอบร่างเทศบัญญัติ

**ประธานสภา** เทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560

**1.** **ชั้นรับหลักการ** ในนี้มีท่านใดที่จะอภิปรายขอความชัดเจน แสดงความคิดเห็นก่อนรับหลักการ ท่านสามารถสอบถามหาความชัดเจนได้เชิญครับ ถ้าไม่มีผมขอมติที่ประชุมว่าท่านเห็นชอบรับหลักการ ในร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 สมาชิกท่านใดเห็นชอบรับหลักการร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 กรุณายกมือครับ

**มติที่ประชุมสภา มีสมาชิกรับหลักการจำนวน 10 คน งดออกเสียง 1 คน**

**นายปรีชา ศรีรินทร์** **2. ขั้นแปรญัตติ** ร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้า

**ประธานสภา** ในที่หรือทางสาธารณะ พ.ศ. 2560 มีสมาชิกท่านใดจะขอแปรญัตติบ้างครับ เชิญครับ ถ้าไม่มีผมขอมติเลยนะครับ สมาชิกท่านใดเห็นชอบให้ยืนยันร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560ตามร่างเดิมกรุณายกมือครับ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** **3. ขั้นเห็นชอบ** ผมขอมติที่ประชุมว่าสมาชิกท่านใดเห็นควรอนุมัติให้ตรา

**ประธานสภา** เป็นเทศบัญญัติตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 กรุณายกมือ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

 **5.5 ขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย** ม **พ.ศ. 2560**

**นายปรีชา ศรีรินทร์** เชิญผู้บริหารเสนอญัตติครับ

**ประธานสภา**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี 5.5 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 ผมขออนุญาตประธานสภาให้ผู้อำนวยการกองสาธารณสุขเสนอเกี่ยวกับรายละเอียดครับ

**นายปรีชา ศรีรินทร์** อนุญาต เชิญครับ

**นายศราวุธ สายสิงห์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**ผอ.กองสาธารณสุข** และเจ้าหน้าที่เทศบาลทุกท่าน ผม นายศราวุธ สายสิงห์ ผู้อำนวยการกองสาธารณสุข 5.5 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560

 **หลักการ**

ขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560

**เหตุผล**

ตามประกาศกระทรวงสาธารณสุข เรื่องกำหนดให้แหล่งเพาะพันธุ์ยุงลายเป็นเหตุรำคาญและแต่งตั้งเจ้าพนักงานสาธารณสุขเพิ่มเติม ลงวันที่ 25 มิถุนายน 2545 ได้กำหนดให้แหล่งเพาะพันธุ์ยุงลายเป็นเหตุรำคาญตามพระราชบัญญัติการสาธารณสุข พ.ศ. 2535 จึงเป็นอำนาจหน้าที่ของราชการส่วนท้องถิ่นในการป้องกันและควบคุมโรคติดต่อ เทศบาลตำบล ถ้ำใหญ่เห็นว่าเป็นการจำเป็นต้องควบคุมแหล่งเพาะพันธ์ยุงลายอันได้แก่ ขยะมูลฝอยที่มีสภาพขังน้ำได้ เช่น เศษกระป๋อง กะลามะพร้าว ยางรถยนต์ และเศษภาชนะอื่นๆ เป็นต้น รวมทั้งแหล่งน้ำ ที่อาบน้ำ ตุ่มน้ำ โอ่งน้ำ กระถางต้นไม้ และภาชนะรองรับน้ำอื่นๆ ในอาคารหรือบริเวณบ้านเรือน ซึ่งหากไม่มีการดูแลเปลี่ยนน้ำเป็นประจำทุก 7 วัน หรือใส่สารเคมี ก็จะเป็นแหล่งเพาะพันธุ์ของยุงลายได้ ประกอบกับมาตรา 60 แห่งพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่ 13) พ.ศ. 2552 และมาตรา 20 แห่งพระราชบัญญัติการสาธารณสุข พ.ศ. 2535 แก้ไขเพิ่มเติม (ฉบับที่ 2) พ.ศ. 2550

ดังนั้น จึงจำเป็นต้องตราเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 โดยต้องได้รับความเห็นชอบจากเทศบาลตำบลถ้ำใหญ่

คณะกรรมการได้ร่วมกันพิจารณาร่างเทศบัญญัติเทศบาลตำบล ถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 เสร็จเรียบร้อยแล้ว จึงเสนอญัตติต่อสภาเทศบาลตำบลถ้ำใหญ่เพื่อขอรับความเห็นชอบ ร่างเทศบัญญัติเทศบาลตำบลถ้ำใหญ่ เรื่อง การควบคุมการควบคุมแหล่งเพาะพันธุ์ยุงลาย พ.ศ. 2560

**นายปรีชา ศรีรินทร์** ต่อไปเกี่ยวกับการพิจารณาตามวาระ ท่านใดมีความคิดเห็นอย่างไร เชิญ

**ประธานสภา** เสนอครับ

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี ขอเสนอให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 เป็นสามวาระรวดเดียวครับ

**นายปรีชา ศรีรินทร์** ตามที่ท่าน อนุวัติ นาคฤทธิ์ นายกเทศมนตรี ได้เสนอให้มีการพิจารณาร่าง

**ประธานสภา** เทศบัญญัติสามวาระรวดเดียว ใครมีความคิดเห็นเป็นอย่างอื่นเชิญครับ ถ้าไม่มีผมขอมติความเห็นชอบนะครับ ใครมีมติเห็นชอบให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 สามวาระรวดเดียวกรุณายกมือครับ

**มติที่ประชุมสภา สมาชิกมีมติเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** ตามที่ท่านนายกฯ ได้เสนอญัตติ 5.5 ขอรับความเห็นชอบร่างเทศบัญญัติ

**ประธานสภา** เทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560

**1)** ชั้นรับหลักการ ในนี้มีท่านใดที่จะอภิปรายขอความชัดเจน แสดงความคิดเห็นก่อนรับหลักการ ท่านสามารถสอบถามหาความชัดเจนได้เชิญครับ ถ้าไม่มีผมขอมติที่ประชุมว่าท่านเห็นชอบรับหลักการในร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 สมาชิกท่านใดเห็นชอบรับหลักการร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 กรุณา ยกมือครับ

**มติที่ประชุมสภา มีสมาชิกรับหลักการจำนวน 10 คน งดออกเสียง 1 คน**

**นายปรีชา ศรีรินทร์** **2) ขั้นแปรญัตติ**ร่างเทศบัญญัติเทศบาลตำบลถ้ำใหญ่ เรื่อง การควบคุม

**ประธานสภา** แหล่งเพาะพันธุ์ยุงลาย พ.ศ. 2560 มีสมาชิกท่านใดจะขอแปรญัตติบ้างครับ เชิญครับ ถ้าไม่มีผมขอมติเลยนะครับ สมาชิกท่านใดเห็น**ชอบ**ให้ยืนยันร่างเทศบัญญัติเทศบาลตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560ตามร่างเดิมกรุณายกมือครับ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** **3) ขั้นเห็นชอบ** ผมขอมติที่ประชุมว่าสมาชิกท่านใดเห็นควรอนุมัติให้ตรา

**ประธานสภา** เป็นเทศบัญญัติตำบลถ้ำใหญ่ เรื่อง การควบคุมแหล่งเพาะพันธุ์ยุงลาย พ.ศ. 2560 กรุณายกมือ

**มติที่ประชุม มีสมาชิกเห็นชอบจำนวน 10 คน งดออกเสียง 1 คน**

**พัก 1 ชั่วโมง เริ่มประชุมเวลา 13.30 น.**

**นายปรีชา ศรีรินทร์** ที่ประชุมพร้อมนะครับ ในระเบียบวาระที่ 5 เรื่องเพื่อพิจารณา เชิญ

**ประธานสภาเทศบาล** ผู้บริหารเสนอญัตติครับ

 **5.6 ขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง ตลาด** ม **พ.ศ. 2560**

**นายปรีชา ศรีรินทร์** เชิญผู้บริหารเสนอญัตติครับ

**ประธานสภา**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี 5.6 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง ตลาด พ.ศ. 2560 ผมขออนุญาตประธานสภาให้ผู้อำนวยการกองสาธารณสุขเสนอเกี่ยวกับรายละเอียดครับ

**นายปรีชา ศรีรินทร์** อนุญาต เชิญครับ

**นายศราวุธ สายสิงห์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**ผอ.กองสาธารณสุข** และเจ้าหน้าที่เทศบาลทุกท่าน ผม นายศราวุธ สายสิงห์ ผู้อำนวยการกองสาธารณสุข 5.6 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง ตลาด พ.ศ. 2560

 **หลักการ**

ตามพระราชบัญญัติการสาธารณสุข พ.ศ. 2535 ได้กำหนดให้อำนาจแก่ราชการส่วนท้องถิ่นในการตราข้อกำหนดของท้องถิ่น เรื่อง สุขลักษณะของกิจการที่ต้องควบคุมกำกับดูแลกิจการดังกล่าวให้ปฏิบัติหรือดำเนินการเป็นไปตามวัตถุประสงค์ไม่ก่อให้เกิดปัญหาด้านสาธารณสุขและสิ่งแวดล้อม หรืออาจเป็นอันตรายต่อสุขภาพ

**เหตุผล**

โดยที่เป็นการสมควรกำหนดหลักเกณฑ์และเงื่อนไขในการขอรับใบอนุญาต การขอต่อใบอนุญาต การออกใบแทนอนุญาตให้จัดตั้งตลาด ตลอดจนการควบคุมตลาดทุกแห่งให้มีสภาพที่ถูกต้องตามสุขลักษณะและอนามัย การจัดให้มีที่รวบรวมหรือกำจัดสิ่งปฏิกูลหรือมูลฝอย การระบาย น้ำทิ้ง การระบายอากาศ การจัดให้มีการป้องกันมิให้เกิดเหตุรำคาญและการป้องกันการระบาดของโรคติดต่อ ตลอดจนหลักเกณฑ์ต่างๆ เพื่อประโยชน์ในการกำกับ ดูแลการจ่ายของในตลาดให้สอดคล้องกับพระราชบัญญัติการสาธารณสุข พ.ศ. 2535 และกฎกระทรวง ฉบับที่ 5 ว่าด้วยสุขลักษณะตลาด พ.ศ. 2551 ให้กระทำได้โดยการตราเป็นเทศบัญญัติ จึงจำเป็นต้องตราเทศบัญญัตินี้

คณะกรรมการได้ร่วมกันพิจารณาร่างเทศบัญญัติเทศบาลตำบล ถ้ำใหญ่ เรื่อง ตลาด พ.ศ. 2560 เสร็จเรียบร้อยแล้ว จึงเสนอญัตติต่อสภาเทศบาลตำบลถ้ำใหญ่เพื่อขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง ตลาด พ.ศ. 2560

**นายปรีชา ศรีรินทร์** ต่อไปเกี่ยวกับการพิจารณาตามวาระ ท่านใดมีความคิดเห็นอย่างไร เชิญ

**ประธานสภา** เสนอครับ

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี ขอเสนอให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง ตลาด พ.ศ. 2560 เป็นสามวาระรวดเดียวครับ

**นายปรีชา ศรีรินทร์** ตามที่ท่าน อนุวัติ นาคฤทธิ์ นายกเทศมนตรี ได้เสนอให้มีการพิจารณาร่าง

**ประธานสภา** เทศบัญญัติสามวาระรวดเดียว ใครมีความคิดเห็นเป็นอย่างอื่นเชิญครับ ถ้าไม่มีผมขอมติความเห็นชอบนะครับ ใครมีมติเห็นชอบให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง ตลาด พ.ศ. 2560 สามวาระ รวดเดียวกรุณายกมือครับ

**มติที่ประชุมสภา สมาชิกมีมติเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** ตามที่ท่านนายกฯ ได้เสนอญัตติ 5.6 ขอรับความเห็นชอบร่างเทศบัญญัติ

**ประธานสภา** เทศบาลตำบลถ้ำใหญ่ เรื่อง ตลาด พ.ศ. 2560

**1) ชั้นรับหลักการ** ในนี้มีท่านใดที่จะอภิปรายขอความชัดเจน แสดงความคิดเห็นก่อนรับหลักการ ท่านสามารถสอบถามหาความชัดเจนได้เชิญครับ ถ้าไม่มีผมขอมติที่ประชุมว่าท่านเห็นชอบรับหลักการในร่างเทศบัญญัติเทศบาลตำบลถ้ำใหญ่ เรื่อง ตลาด พ.ศ. 2560 สมาชิกท่านใดเห็นชอบรับหลักการร่างเทศบัญญัติเทศบาลตำบลถ้ำใหญ่ เรื่อง ตลาด พ.ศ. 2560 กรุณา ยกมือครับ

**มติที่ประชุมสภา มีสมาชิกรับหลักการจำนวน 10 คน งดออกเสียง 1 คน**

**นายปรีชา ศรีรินทร์** **2) ขั้นแปรญัตติ** ร่างเทศบัญญัติเทศบาลตำบลถ้ำใหญ่ เรื่อง ตลาด พ.ศ.

**ประธานสภา** 2559 มีสมาชิกท่านใดจะขอแปรญัตติบ้างครับ เชิญครับ ถ้าไม่มีผมขอมติเลยนะครับ สมาชิกท่านใดเห็น**ชอบ**ให้ยืนยันร่างเทศบัญญัติเทศบาลตำบล ถ้ำใหญ่ เรื่อง ตลาด พ.ศ. 2560ตามร่างเดิมกรุณายกมือครับ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** **3) ขั้นเห็นชอบ** ผมขอมติที่ประชุมว่าสมาชิกท่านใดเห็นควรอนุมัติให้ตรา

**ประธานสภา** เป็นเทศบัญญัติตำบลถ้ำใหญ่ เรื่อง ตลาด พ.ศ. 2560 กรุณายกมือ

**มติที่ประชุม มีสมาชิกเห็นชอบจำนวน 10 คน งดออกเสียง 1 คน**

 **5.7 ขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560**

**นายปรีชา ศรีรินทร์** เชิญผู้บริหารเสนอญัตติครับ

**ประธานสภา**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี 5.7 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560 สำหรับรายละเอียดให้ผู้อำนวยการกองสาธารณสุขเป็นผู้เสนอ ขอบคุณครับ

**นายศราวุธ สายสิงห์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**ผอ.กองสาธารณสุข** และเจ้าหน้าที่เทศบาลทุกท่าน ผม นายศราวุธ สายสิงห์ ผู้อำนวยการกองสาธารณสุข 5.7 ญัตติขอรับความเห็นชอบร่างเทศบัญญัติเทศบาลตำบล ถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560

 **หลักการ**

ตามพระราชบัญญัติการสาธารณสุข พ.ศ. 2535 ได้กำหนดให้อำนาจแก่ราชการส่วนท้องถิ่นในการตราข้อกำหนดของท้องถิ่น เรื่อง สุขลักษณะของกิจการที่ต้องควบคุมกำกับดูแลกิจการดังกล่าวให้ปฏิบัติหรือดำเนินกิจการเป็นไปตามวัตถุประสงค์ ไม่ก่อให้เกิดปัญหาด้านสาธารณสุขและสิ่งแวดล้อม หรืออาจเป็นอันตรายต่อสุขภาพ

**เหตุผล**

โดยที่เป็นการสมควรกำหนดกิจการตู้น้ำหยอดเหรียญ หลักเกณฑ์ วิธีการ และเงื่อนไขในการขอรับใบอนุญาต การออกใบอนุญาต การขอต่อใบอนุญาต การขอใบแทนอนุญาตและค่าธรรมเนียมการประกอบกิจการที่เป็นอันตรายต่อสุขภาพ เพื่อประโยชน์ในการควบคุมและกำกับดูแลมิให้เป็นอันตรายต่อประชาชนและให้เป็นไปตามมาตรา 32 แห่งพระราชบัญญัติการสาธารณสุข พ.ศ. 2535 ประกาศกระทรวงสาธารณสุข (ฉบับที่ 362) พ.ศ. 2556 เรื่อง น้ำบริโภคจากตู้น้ำดื่มอัตโนมัติ ประกอบกับมาตรา 60 แห่งพระราชบัญญัติเทศบาล พ.ศ. 2596 และแก้ไขเพิ่มเติมถึง (ฉบับที่ 13) พ.ศ. 2552 เพื่อให้การดูแลปัญหาการสาธารณสุขสิ่งแวดล้อมในเขตพื้นที่เทศบาลตำบลถ้ำใหญ่ เป็นไปตามพระราชบัญญัติการสาธารณสุข พ.ศ. 2535 ให้ครบถ้วนถูกต้องเพื่อประโยชน์แก่สุขภาพและพลานามัยของประชาชนโดยรวม ขณะเดียวกันจะช่วยให้ตำบลถ้ำใหญ่มีรายได้จากค่าธรรมเนียมใบอนุญาตเพิ่มขึ้นอีกทางหนึ่งด้วย

ประกอบกับแนวโน้มในการประกอบกิจการให้บริการตู้น้ำหยอดเหรียญมีแนวโน้มจะเพิ่มขึ้นมากในอนาคตอันใกล้ จำเป็นที่จะต้องกำกับดูแลการประกอบกิจการที่มีผลกระทบต่อสุขภาพและเพื่อคุ้มครองความปลอดภัยของผู้บริโภค ซึ่งมาตรา 54 แห่งพระราชบัญญัติการสาธารณสุข พ.ศ. 2535 และมาตรา 60 แห่งพระราชบัญญัติเทศบาล พ.ศ. 2496 ให้กระทำได้โดยตราเป็นเทศบัญญัติจึงจำเป็นต้องตราเทศบัญญัตินี้เพื่อบังคับใช้

คณะกรรมการได้ร่วมกันพิจารณาร่างเทศบัญญัติเทศบาลตำบล ถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560 เสร็จเรียบร้อยแล้ว จึงเสนอญัตติต่อสภาเทศบาลตำบลถ้ำใหญ่เพื่อขอรับความเห็นชอบร่างเทศบัญญัติเทศบาลตำบลถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560

**นายปรีชา ศรีรินทร์** ต่อไปเกี่ยวกับการพิจารณาตามวาระ ท่านใดมีความคิดเห็นอย่างไร เชิญ

**ประธานสภา** เสนอครับ

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี ขอเสนอให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560 เป็นสามวาระรวดเดียวครับ

**นายปรีชา ศรีรินทร์** ตามที่ท่าน อนุวัติ นาคฤทธิ์ นายกเทศมนตรี ได้เสนอให้มีการพิจารณาร่าง

**ประธานสภา** เทศบัญญัติสามวาระรวดเดียว ใครมีความคิดเห็นเป็นอย่างอื่นเชิญครับ ถ้าไม่มีผมขอมติความเห็นชอบนะครับ ใครมีมติเห็นชอบให้มีการพิจารณาร่างเทศบัญญัติเทศบาลตำบลถ้ำใหญ่ เรื่อง การจำหน่ายสิ้นค้าในที่หรือทางสาธารณะ พ.ศ. 2560 สามวาระรวดเดียวกรุณายกมือครับ

**มติที่ประชุมสภา สมาชิกมีมติเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** ตามที่ท่านนายกฯ ได้เสนอญัตติ 5.7 ขอรับความเห็นชอบร่างเทศบัญญัติ

**ประธานสภา** เทศบาลตำบลถ้ำใหญ่ เรื่อง การควบคุมการประกอบกิจการตู้น้ำ หยอดเหรียญ พ.ศ. 2560

**1) ชั้นรับหลักการ** ในนี้มีท่านใดที่จะอภิปรายขอความชัดเจน แสดงความคิดเห็นก่อนรับหลักการ ท่านสามารถสอบถามหาความชัดเจนได้เชิญครับ ถ้าไม่มีผมขอมติที่ประชุมว่าท่านเห็นชอบรับหลักการในร่างเทศบัญญัติเทศบาลตำบลถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560 สมาชิกท่านใดเห็นชอบรับหลักการร่างเทศบัญญัติเทศบาลตำบลถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560 กรุณายกมือครับ

**มติที่ประชุมสภา มีสมาชิกรับหลักการจำนวน 10 คน งดออกเสียง 1 คน**

**นายปรีชา ศรีรินทร์** **2) ขั้นแปรญัตติ** ร่างเทศบัญญัติเทศบาลตำบลถ้ำใหญ่ เรื่อง การควบคุม

**ประธานสภา** การประกอบกิจการตู้น้ำหยอดเหรียญ พ.ศ. 2560 มีสมาชิกท่านใดจะขอแปรญัตติบ้างครับ เชิญครับ ถ้าไม่มีผมขอมติเลยนะครับ สมาชิกท่านใดเห็น**ชอบ**ให้ยืนยันร่างเทศบัญญัติเทศบาลตำบลถ้ำใหญ่ เรื่อง การควบคุม การประกอบกิจการตู้น้ำหยอดเหรียญ พ.ศ. 2560ตามร่างเดิมกรุณายกมือครับ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

**นายปรีชา ศรีรินทร์** 3) **ขั้นเห็นชอบ** ผมขอมติที่ประชุมว่าสมาชิกท่านใดเห็นควรอนุมัติให้ตรา

**ประธานสภา** เป็นเทศบัญญัติตำบลถ้ำใหญ่ เรื่อง การควบคุมการประกอบกิจการตู้น้ำหยอดเหรียญ พ.ศ. 2560 กรุณายกมือ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

 **5.8 ขอรับความเห็นชอบการรับบริจาคทรัพย์สิน (ที่ดิน) โดยมีเงื่อนไข**

**นายปรีชา ศรีรินทร์** เชิญผู้บริหารเสนอญัตติครับ

**ประธานสภา**

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี 5.8 ญัตติขอรับความเห็นชอบการรับบริจาคทรัพย์สิน (ที่ดิน) โดยมีเงื่อนไข

 **หลักการ**

เพื่อให้เป็นไปตามระเบียบกระทรวงมหาดไทยว่าด้วยการบริหารพัสดุของหน่วยการบริหารราชการส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 หมวด 2 การจัดหา ข้อ 9 ในกรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆ ได้ต่อเมื่อได้รับความเห็นชอบจากสภาหน่วยการบริหารราชการท้องถิ่น นั้น ประกอบกับประกาศกองบัญชาการป้องกันและบรรเทาสาธารณภัยแห่งชาติ ที่ 01/2560 เรื่อง ยกระดับการจัดการสาธารณภัยขนาดใหญ่ (ระดับ 3)

**เหตุผล**

ตำบลถ้ำใหญ่ได้เกิดภัยพิบัติอย่างรุนแรงตั้งแต่วันที่ 4 มกราคม 2560 เป็นผลให้น้ำท่วมฉับพลันและน้ำป่าไหลหลากพัดเอาบ้านเรือนของประชาชนพังเสียหาย โดยเฉพาะบริเวณชุมชนบ้านน้ำรอบ ซึ่งกลายเป็นพื้นที่เสี่ยงภัย จำนวน 34 ครัวเรือน มีความจำเป็นต้องหาที่อยู่อาศัยใหม่ให้กับผู้ประสบภัยเพื่อป้องกันอันตรายที่จะเกิดขึ้นกับชีวิตและทรัพย์สินของประชาชนในอนาคต

ดังนั้น ผู้บริหารจึงขออนุมัติจากสภาฯ แห่งนี้ เพื่อให้ความเห็นชอบในการรับบริจาคทรัพย์สิน (ที่ดิน) โดยมีเงื่อนไข เพื่อใช้ก่อสร้างที่อยู่อาศัยถาวรให้กับผู้ประสบภัย รายละเอียดปรากฏตามเอกสารประกอบระเบียบวาระการประชุมที่แนบมาด้วยแล้ว

**นายปรีชา ศรีรินทร์** ตามที่ผู้บริหารได้นำเสนอญัตติขอรับความเห็นชอบการรับบริจาคทรัพย์สิน

**ประธานสภา** (ที่ดิน) โดยมีเงื่อนไข มีสมาชิกท่านใดมีข้อสงสัยต้องการคำชี้แจงเพิ่มเติมบ้างเชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ผมเห็นด้วยที่จะรับบริจาคทรัพย์สิน (ที่ดิน) โดยมีเงื่อนไข และต้องขอขอบคุณผู้บริหารแทนผู้ประสบภัยทุกท่านได้เล็งเห็นถึงความเดือดร้อนดังกล่าว และต้องขอขอบคุณผ่านไปยังผู้ที่บริจาคทรัพย์สิน (ที่ดิน) ในครั้งนี้ด้วย และผมเห็นว่าเราน่าจะมีโล่รางวัลให้กับบุคคลดังกล่าว ที่ได้เสียสละทรัพย์สินเพื่อส่วนรวม ขอบคุณครับ

**นายปรีชา ศรีรินทร์** สมาชิกท่านอื่น มีใครที่จะแสดงความคิดเห็นหรือสอบถามเพิ่มเติม เชิญครับ

**ประธานสภา**

**นางโชคดี หนูมี** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 2** และเจ้าหน้าที่ทุกท่าน ดิฉัน นางโชคดี หนูมี สมาชิกสภาเทศบาล เขต 2 ในญัตติขอความเห็นชอบในการรับบริจาคทรัพย์สิน (ที่ดิน) โดยมีเงื่อนไข ในนามตัวแทนของผู้ประสบภัย ซึ่งอยู่ในเขตความรับผิดชอบและได้อยู่ใกล้ชิดผู้ประสบภัยตั้งแต่วันที่ 4 มกราคม 2560 เป็นต้นมา และเข้าใจถึงการสูญเสียทรัพย์สินและที่อยู่อาศัยเป็นอย่างดี จึงขอขอบคุณผู้บริหารผ่านไปยังผู้บริจาคทรัพย์สินที่ได้เสียสละ และเล็งเห็นถึงความเดือดร้อนของผู้ประสบภัยพิบัติในครั้งนี้ ขอบคุณคะ

**นายปรีชา ศรีรินทร์** สมาชิกท่านอื่น มีใครที่จะแสดงความคิดเห็นเพิ่มเติม เชิญครับ ถ้าไม่มีผมขอ

**ประธานสภา** มติที่ประชุมนะครับ สมาชิกท่านใดเห็นชอบการรับบริจาคทรัพย์สิน (ที่ดิน) โดยมีเงื่อนไข กรุณายกมือครับ

**มติที่ประชุมสภา มีสมาชิกเห็นชอบจำนวน 10 คน งดออกเสียง 1 คน**

**ระเบียบวาระที่ 6 อื่นๆ**

**นายปรีชา ศรีรินทร์** ระเบียบวาระที่ 6 เรื่องอื่นๆ ผมขอพูดเกี่ยวกับเรื่อง

**ประธานสภา** 1) จากการไปประชุมที่พัทลุง เรื่อง การขุดคลองไทย ซึ่งเป็นนโยบายของรัฐบาลประยุทธ์ ทางรัฐบาลให้มารับฟังความคิดเห็นของพี่น้องภาคใต้ ซึ่งจะเริ่มขุดตั้งแต่อำเภอระโนด จังหวัดสงขลา – จ.กระบี่

 2) การขอติดตั้งสัญญาณเตือนภัย ซึ่งผมได้สอบถามรายละเอียดบางส่วนไปแล้ว ซึ่งได้รับคำแนะนำมาว่า ให้ทางเทศบาลทำหนังสือไปยังอธิบดีกรมป้องกันและบรรเทาสาธารณภัย ผมเล็งเห็นว่าถ้าเรามีสัญญาณเตือนภัยสามารถที่จะช่วยในเรื่องการสูญเสียได้

 สมาชิกท่านใดมีข้อปรึกษาหารือเพิ่มเติมกับผู้บริหารเชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ในวาระที่ 6 เรื่องอื่นๆ

1**)** ขอขอบคุณคณะผู้บริหารแทนชาวบ้านผู้ประสบภัยทุกท่าน ที่ได้ประสานหน่วยงานต่างๆ เข้าไปบรรเทาให้ความช่วยเหลือในพื้นที่ประสบภัย

2) การฟื้นฟูหลังประสบภัยพิบัติ ซึ่งได้รับการฟื้นฟูไประยะหนึ่งแล้ว และได้เข้าไปปรับสภาพพื้นดินใหม่ ยกระดับพื้นดินเดิมตามถนนขึ้นมา เมื่อฝนตกทำให้เกิดปัญหาดินโคลนทำให้เด็กที่ไปโรงเรียนเปื้อนโคลนดังกล่าว เช่น สายบ้านตาว สายห้วยเล้าหมู

 3) มลพิษจากโรงงานอุตสาหกรรมในพื้นที่ ซึ่งมีผลต่อคุณภาพชีวิตของชาวบ้านในพื้นที่จะแก้ไขปัญหาอย่างไร โดยให้ให้ชาวบ้านอยู่ได้ เจ้าของโรงงานอุตสาหกรรมอยู่ได้

 4) ขอเรียนเชิญเข้าร่วมประชุมการจัดทำเวทีประชาคมเกี่ยวกับการเกษตร ในวันที่ 7 มีนาคม 2560 ณ โรงพยาบาลส่งเสริมสุขภาพตำบลบ้านไสใหญ่

**นายอนุวัตร นาคฤทธิ์** กราบเรียนท่านประธานสภา เพื่อนสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 6 เรื่องอื่นๆ ที่ท่านสมาชิกสภาเทศบาลได้สอบถามมา ผมขอตอบดังนี้ ครับ

1) เครื่องสัญญาณเตือนภัยฝากสำนักงานปลัด/งานป้องกันดำเนินการจัดทำหนังสือ และให้ท่านประธานประสานต่อ

2) นโยบายของรัฐบาลท่านประยุทธ์เกี่ยวกับการขุดลอกคลองไทย และคลองขอดกระ ผมเห็นด้วยและพร้อมที่จะให้ความร่วมมือ

3) การฟื้นฟู ช่วงนี้อยู่ในช่วงการฟื้นฟูภัยพิบัติระดับ 3 ซึ่งเป็นภัยขั้นสูง ตอนนี้ก็ได้รับความร่วมมือจากทหาร

4) มลพิษจากโรงงานอุตสาหกรรม จะมีการจัดทำเวทีประชาคม แต่ที่ดูว่าได้รับความสนใจน้อย เนื่องจากเราเกิดภัยพิบัติที่จำเป็นต้องได้รับการแก้ไขช่วยเหลืออย่างเร่งด่วน

**นายปรีชา ศรีรินทร์** ท่านผู้บริหารก็ได้ตอบคำถามที่สมาชิกได้สอบถามมาเรียบร้อยแล้ว มีสมาชิก

**ประธานสภา** ท่านใดจะปรึกษาหรือสอบถามเพิ่มเติมบ้างครับ ถ้าไม่มีผมขอปิดการประชุมสมัยสามัญ ครั้งที่ 1 ประจำปี พ.ศ. 2560 ครับ

 **เลิกประชุมเวลา 15.10 น.**

 ลงชื่อ ผู้บันทึกรายงานการประชุม

 (นายเพลินจิต อินทร์แก้ว)

 เลขานุการสภาเทศบาลตำบลถ้ำใหญ่

 ลงชื่อ ผู้ตรวจรายงานการประชุม

 (นางบุญศรี อารีย์)

 สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

 (นายธนกฤษ ส้มเขียวหวาน)

 สมาชิกสภาเทศบาลตำบลเขต 1

 ลงชื่อ ผู้ตรวจรายงานการประชุม

 (นายนิยม สายน้ำ)

 รองประธานสภาเทศบาลตำบลถ้ำใหญ่

 ลงชื่อ ผู้รับรองรายงานการประชุม

 (นายปรีชา ศรีรินทร์)

 ประธานสภาเทศบาลตำบลถ้ำใหญ่

**หมายเหตุ** : ที่ประชุมสภาเทศบาลตำบลถ้ำใหญ่ ได้มีมติรับรองรายงานการประชุมสภาฯ สมัยสามัญ สมัยที่ 1/2560 ลงวันที่ 2 มีนาคม 2560 ในการประชุมสภาฯ สมัยวิสามัญ สมัยที่ 2/2560 เมื่อวันที่ 21 มีนาคม 2560